En aragonés ansotano, en zaguerías de sieglo XIX, Jean-Joseph Saroïhandy i documentó as variants d'as formas plurals nueso, nuesa, nuesos, nuesas y vueso, vuesa, vuesos, vuesas. Eixemplos: «Quálo ye o nueso?», «o vueso herencio», «a nuesa fuent», «o nueso lugar», etc. As ditas formas agora son quasi desconoixidas en ixe dialecto. L'estudioso de l'ansotano Miguel Ánchel Barcos sostiene que ya por ixas envueltas ya debeban coexistir con as formas completas de l'aragonés en l'ansotano, formas que por asimilación habrían rematau por imposar-se, pero que por estar ixas tan curiosas Saroïhandy en replegó buena copia, lo que habría causau un paradigma falso de pensar que yeran as unicas que se i deciba en a val.